ddrg/super_eurlex huggingface dataset:
[pic] | COMISIA COMUNITĂŢILOR EUROPENE |

Bruxelles, 5.9.2007

COM(2007) 516 final

2005/0247 (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziţia comună a Consiliului în legătură cu propunerea de decizie a Parlamentului European şi a Consiliului privind un mediu electronic pentru serviciile vamale şi comerţ

2005/0247 (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziţia comună a Consiliului în legătură cu propunerea de decizie a Parlamentului European şi a Consiliului privind un mediu electronic pentru serviciile vamale şi comerţ

1. CONTEXT

Data transmiterii propunerii către Parlamentul European şi Consiliu (document COM(2005) 609 final – 2005/247/COD): | 02/12/2005. |

Data avizului Comitetului Economic şi Social European: | 13/09/2006. |

Data avizului Parlamentului European, prima lectură: | 12/12/2006. |

Data adoptării poziţiei comune: | 23/07/2007. |

2. Obiectivul propunerii Comisiei

Propunerea de decizie prevede angajamentul statelor membre şi al Comisiei de a dezvolta, în anumite termene agreate, sisteme vamale electronice interoperabile. Pe lângă respectivele termene-limită, decizia stabileşte obiectivele, strategia şi mecanismul de coordonare ale sistemelor vamale electronice, defineşte componentele naţionale şi comunitare ale sistemelor, cât şi responsabilităţile şi sarcinile care revin statelor membre şi Comunităţii. În plus, se stabileşte un cadru de monitorizare şi raportare pentru iniţiativa cu privire la vămile electronice ( e-customs ).

3. Observaţii cu privire la poziţia comună

Poziţia comună introduce, suplimentar faţă de modificările de natură tehnică şi o referinţă precisă la protecţia datelor personale, modificări cu privire la termenele-limită de instituire a sistemelor individuale. De asemenea, în ceea ce priveşte anumite sisteme, poziţia comună face distincţie între termenele-limită pentru adoptarea specificaţiilor funcţionale şi cele pentru exploatarea sistemelor.

În plus, se stabileşte posibilitatea extinderii termenelor-limită din cadrul procedurii de comitologie (procedura de reglementare cu control) şi a renunţării la anumite proiecte ca urmare a unei evaluări negative a specificaţiilor funcţionale.

Comisia acceptă poziţia comună, întrucât aceasta continuă să garanteze menţinerea termenelor-limită din propunere, ceea ce permite luarea de angajamente de către statele membre şi Comisie.

Termenele-limită pentru diferitele sisteme s-au dovedit a fi aspectul cel mai important pentru adoptarea poziţiei comune, datorită faptului că anumite state membre au manifestat reticenţă fată de luarea de angajamente în ceea ce priveşte proiectele pe termen lung, a căror fezabilitate, susţin ele, trebuie încă demonstrată.

4. CONCLUZIE

Comisia este de acord cu poziţia comună.
[pic] | COMISIA COMUNITĂŢILOR EUROPENE |

Bruxelles, 17.10.2007

COM(2007) 436 final

2007/0158 (ACC)

Propunere de

REGULAMENT AL CONSILIULUI

de abrogare a Regulamentului (CE) nr. 152/2002 privind exportul anumitor produse siderurgice CECO şi CE din Fosta Republică Iugoslavă a Macedoniei în Comunitatea Europeană (sistem de dublu control)

(prezentată de Comisie)

EXPUNERE DE MOTIVE

În propunerea de decizie a Consiliului privind o poziţie a Comunităţii cu privire la Decizia Consiliului de stabilizare şi asociere CE - Fosta Republică Iugoslavă a Macedoniei de modificare a Protocolului 2 privind produsele siderurgice la Acordul de stabilizare şi de asociere, Comisia propune suprimarea sistemului de dublu control pentru importurile anumitor produse siderurgice provenind din Fosta Republică Iugoslavă a Macedoniei în Comunitate.

În momentul în care Consiliul de stabilizare şi de asociere ar adopta o asemenea decizie, prezenta propunere ar pune în aplicare acea decizie în ceea ce priveşte Comunitatea. Decizia Consiliului de stabilizare şi de asociere ar trebui să intre în vigoare la [1 ianuarie 2008].

În consecinţă, Consiliul este invitat să aprobe propunerea anexată.

2007/0158 (ACC)

Propunere de

REGULAMENT AL CONSILIULUI

de abrogare a Regulamentului (CE) nr. 152/2002 privind exportul anumitor produse siderurgice CECO şi CE din Fosta Republică Iugoslavă a Macedoniei în Comunitatea Europeană (sistem de dublu control)

CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 133,

având în vedere propunerea Comisiei,

întrucât:

1. Acordul de stabilizare şi de asociere între Comunităţile Europene şi statele membre ale acestora, pe de-o parte, şi Fosta Republică Iugoslavă a Macedoniei, pe de altă parte, a instaurat în Protocolul 2 privind produsele siderurgice un sistem de dublu control, fără limite cantitative, pentru importul în Comunitate al produselor siderurgice originare din Fosta Republică Iugoslavă a Macedoniei.

2. Regulamentul (CE) nr. 152/2002 din 21 ianuarie 2002 privind exportul anumitor produse siderurgice CECO şi CE din Fosta Republică Iugoslavă a Macedoniei în Comunitatea Europeană (sistem de dublu control) şi de abrogare a Regulamentului (CE) nr. 190/98[1], a pus în aplicare sistemul de dublu control.

3. Prin Decizia din xxx[2], Consiliul de stabilizare şi asociere a modificat Protocolul 2 privind produsele siderurgice pentru a abroga sistemul de dublu control. Prin urmare, Regulamentul (CE) nr. 152/2002 trebuie abrogat, cu efect de la [1 ianuarie 2008],

ADOPTĂ PREZENTUL REGULAMENT:

Articolul 1

Regulamentul (CE) nr. 152/2002 se abrogă.

Articolul 2

Prezentul regulament intră în vigoare la [1 ianuarie 2008].

Prezentul regulament este obligatoriu în toate elementele sale şi se aplică direct în toate statele membre.

Adoptată la Bruxelles,

Pentru Consiliu

Preşedintele

[1] JO L 25, 29.1.2002, p. 1. Regulament, astfel cum a fost modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).

[2] JO L xx, xx.xx.xxxx, p. x.
[pic] | COMISIA COMUNITĂŢILOR EUROPENE |

Bruxelles, 21.11.2007

COM(2007) 748 final

Propunere de

DECIZIE A CONSILIULUI

de stabilire a poziției Comunității Europene în cadrul Consiliului ministerial al Comunității Energiei (Belgrad, 18 decembrie 2007)

(prezentată de Comisie)

EXPUNERE DE MOTIVE

Consiliul ministerial al Comunității Energiei se va întruni la data de 18 decembrie 2007 la Belgrad. Pentru a permite Comunității Europene să participe la deciziile pertinente, este necesar să se stabilească poziția Comunității Europene, în conformitate cu articolul 300 din tratat și cu dispozițiile Deciziei Consiliului din 29 mai 2006 privind încheierea de către Comunitatea Europeană a Tratatului de instituire a Comunității Energiei.

Propunere de

DECIZIE A CONSILIULUI

de stabilire a poziției Comunității Europene în cadrul Consiliului ministerial al Comunității Energiei (Belgrad, 18 decembrie 2007)

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 300 alineatul (2) al doilea paragraf,

având în vedere Decizia Consiliului privind încheierea de către Comunitatea Europeană a Tratatului de instituire a Comunității Energiei (2006/500/CE – 29 mai 2006), în special articolele 4 și 5,

având în vedere propunerea Comisiei,

DECIDE:

Articol unic

În vederea reuniunii Consiliului ministerial al Comunității Energiei care va avea loc la Belgrad la data de 18 decembrie 2007, poziția Comunității cu privire la aspectele reglementate de articolul 300 alineatul (2) al doilea paragraf din tratat figurează în anexa la prezenta decizie.

Adoptată la Bruxelles, […]

Pentru Consiliu

Președintele

ANEXĂ Poziția Comunității Europene

- Comunitatea Europeană aprobă, ca parte a Comunității Europene din bugetul total, o contribuție la buget de cel mult 2 500 000 EUR pentru anul 2008 și 2 940 000 EUR pentru anul 2009, sub rezerva adoptării de către Comisie a propunerii aferente, în conformitate cu articolul 88 din Tratatul de instituire a Comunității Energiei.

- Comunitatea Europeană consideră că, pentru punerea în aplicare a Directivelor 2005/89/CE și 2004/97/CE, precum și a Regulamentului (CE) nr. 1775/2005 de către părțile contractante, calendarul ar trebui să fie de doi ani pentru directive și de un an pentru regulament.
[pic] | COMISIA COMUNITĂŢILOR EUROPENE |

Bruxelles,

COM(2007) yyy

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea instrumentului de flexibilitate

EXPUNERE DE MOTIVE

Acordul interinstituţional din 17 mai 2006[1] permite mobilizarea instrumentului de flexibilitate în vederea finanţării cheltuielilor identificate cu claritate care nu ar putea fi finanţate în limitele plafoanelor disponibile pentru una sau mai multe rubrici din cadrul financiar multianual.

Pentru bugetul 2008, sunt necesare cheltuieli suplimentar, dincolo de plafoanele de la sub-rubrica 1a şi de la rubrica 4. S-a propus, prin urmare, mobilizarea instrumentului de flexibilitate în conformitate cu punctul 27 din Acordul interinstituţional.

Sumele care trebuie mobilizate sunt după cum urmează:

- 200 milioane EUR pentru finanţarea programelor europene GNSS (EGNOS-GALILEO);

- 70 milioane EUR pentru politica externă şi de securitate comună.

- Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea instrumentului de flexibilitate

PARLAMENTUL EUROPEAN ŞI CONSILIUL UNIUNII EUROPENE,

având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[2], în special punctul 27,

având în vedere propunerea Comisiei[3],

întrucât:

La reuniunea de conciliere din 23 noiembrie 2007, cele două ramuri ale autorităţii bugetare au convenit să mobilizeze instrumentul de flexibilitate pentru a completa finanţarea în bugetul 2008 a:

- Programelor europene GNSS (EGNOS-GALILEO) cu suma de 200 milioane EUR;

- politicii externe şi de securitate comună cu suma de 70 milioane EUR.

DECID:

Articolul 1

În cadrul bugetului general al Uniunii Europene pentru exercițiul financiar 2008 (denumit în continuare „bugetul 2008”), se utilizează instrumentul de flexibilitate pentru a asigura suma de 270 milioane EUR în credite de angajament.

Aceste sume sunt folosite pentru a completa finanţarea:

- programelor europene GNSS (EGNOS-GALILEO) cu suma de 200 milioane EUR, conform programului Galileo articolul 06 02 10 la subrubrica 1a;

- politicii externe şi de securitate comună cu suma de 70 milioane EUR, conform capitolului 19 03 rubrica 4.

Articolul 2

Prezenta decizie se publică în Jurnalul Oficial al Uniunii Europene simultan cu bugetul 2008.

Adoptată la Bruxelles, […]

Pentru Parlamentul European Pentru Consiliu

Preşedintele Preşedintele

[…] […]

[1] JO C 139, 14.6.2006, p. 1.

[2] JO C 139, 14.06.2006, p. 1.

[3] JO […]
[pic] | COMISIA COMUNITĂŢILOR EUROPENE |

Bruxelles, 5.12.2007

COM(2007) 783 final

Propunere modificată de

DECIZIE A PARLAMENTULUI EUROPEAN ŞI A CONSILIULUI

de modificare a Acordului interinstituţional din 17 mai 2006 privind disciplina bugetară şi buna gestiune financiară în ceea ce priveşte cadrul financiar multianual

(prezentată de Comisie)

Propunere modificată de

DECIZIE A PARLAMENTULUI EUROPEAN ŞI A CONSILIULUI

de modificare a Acordului interinstituţional din 17 mai 2006 privind disciplina bugetară şi buna gestiune financiară în ceea ce priveşte cadrul financiar multianual

PARLAMENTUL EUROPEAN ŞI CONSILIUL UNIUNII EUROPENE,

având în vedere Acordul interinstituţional dintre Parlamentul European, Consiliu şi Comisie din 17 mai 2006 privind disciplina bugetară şi buna gestiune financiară[1], în special punctele 21, 22 primul şi al doilea paragraf şi 23,

având în vedere propunerea Comisiei[2],

întrucât:

(1) La reuniunea de conciliere din 23 noiembrie 2007, cele două componente ale autorităţii bugetare au convenit să asigure o parte din finanţarea necesară pentru programele europene GNSS (Sistemul global de navigaţie prin satelit) (EGNOS-GALILEO) printr-o revizuire a cadrului financiar multianual 2007-2013 în conformitate cu punctele 21, 22 şi 23 din Acordul interinstituţional, astfel încât plafoanele pentru creditele de angajament înscrise la subrubrica 1a pentru perioada 2008-2013 să crească cu 1 600 milioane EUR în preţuri curente. Această majorare va fi compensată prin reducerea cu aceeaşi sumă a plafonului pentru creditele de angajament din capitolul 2 pentru anul 2007.

(2) Pentru a păstra o relaţie corespunzătoare între angajamente şi plăţi, vor fi ajustate plafoanele anuale pentru creditele de plată. Ajustarea va fi neutră.

(3) Prin urmare, Anexa I la Acordul interinstituţional privind disciplina bugetară şi buna gestiune financiară ar trebui să fie modificată în consecinţă[3],

DECID:

Articol unic

Anexa I la Acordul interinstituţional privind disciplina bugetară şi buna gestiune financiară se înlocuieşte cu anexa la prezenta decizie.

Adoptată la Bruxelles,

Pentru Parlamentul European Pentru Consiliu

Preşedintele Preşedintele

ANEXĂ

CADRUL FINANCIAR 2007-2013 (revizuit)

[pic]

[1] JO C 139, 14.6.2006, p. 1.

[2] COM(2007) 549 final, 19.9.2007, modificat prin COM(2007) 783 final.

[3] În acest scop, cifrele care rezultă din acordul menţionat anterior sunt convertite la preţurile din 2004.
[pic] | COMISIA COMUNITĂŢILOR EUROPENE |

Bruxelles, 13.12.2007

COM(2007) 820 final

2005/0032 (COD)

AVIZUL COMISIEI în conformitate cu paragraful al treilea din articolul 251 alineatul (2) litera c) din Tratatul CE cu privire la modificările propuse de Parlamentul European

poziției comune a Consiliului referitoare la propunerea de regulament al Parlamentului European și al Consiliului de stabilire a unui cadru comun pentru registrele de uz statistic ale întreprinderilor și de abrogare a Regulamentului (CEE) nr. 2186/93 al Consiliului

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2005/0032 (COD)

AVIZUL COMISIEIîn conformitate cu paragraful al treilea din articolul 251 alineatul (2) litera c) din Tratatul CE cu privire la modificările propuse de Parlamentul European

poziției comune a Consiliului referitoare la propunerea de regulament al Parlamentului European și al Consiliului de stabilire a unui cadru comun pentru registrele de uz statistic ale întreprinderilor și de abrogare a Regulamentului (CEE) nr. 2186/93 al Consiliului

1. Context

- Propunerea prezentată Parlamentului European și Consiliului (COM(2005)112 –– 2005/0032 (COD)) la 5 aprilie 2005

- Avizul Parlamentului European (prima lectură) (PE A6-0194/2006) la 1 iunie 2006

- Adoptarea poziției comune de către Consiliu la 21 mai 2007

- Avizul Parlamentului European (a doua lectură) (P6_TA-PROV(2007)0479 – A6-0353/2007) la 25 octombrie 2007

2. OBIECTIVUL PROPUNERII COMISIEI

Obiectivul propunerii este de a actualiza regulamentul existent privind registrele de uz statistic ale întreprinderilor pentru a ține seama de noi cerințe, în special ca urmare a faptului că:

- globalizarea economiei a creat nevoia de a colecta informații privind grupurile de întreprinderi;

- integrarea activităților diverselor sectoare a creat nevoia unei acoperiri totale a întregii economii;

- piața unică necesită o comparabilitate statistică îmbunătățită, care depinde în special de disponibilitatea surselor armonizate pentru populația din întreprinderile care își desfășoară activitatea în UE.

3. avizul comisiei privind modificările propuse de parlament

3.1. Rezumat al pozi ției Comisiei

Parlamentul a adoptat două modificări. Comisia le poate accepta pe amândouă în forma în care au fost propuse. Modificările constau în clarificări de natură juridică care nu afectează conținutul propunerii.

4. Concluzie

Comisia acceptă toate modificările adoptate de Parlament.
[pic] | COMISIA COMUNITĂŢILOR EUROPENE |

Bruxelles, 7.11.2008

COM(2008) 730 final

AVIZUL COMISIEI

privind cererea Regatului Unit de acceptare a Regulamentului (CE) nr. 593/2008 al Parlamentului European și al Consiliului din 17 iunie 2008 privind legea aplicabilă obligațiilor contractuale (Roma I)

AVIZUL COMISIEI

privind cererea Regatului Unit de acceptare a Regulamentului (CE) nr. 593/2008 al Parlamentului European și al Consiliului din 17 iunie 2008 privind legea aplicabilă obligațiilor contractuale (Roma I)

1. INTRODUCERE

1. La 17 iunie 2008, Parlamentul European și Consiliul au adoptat Regulamentul (CE) nr. 593/2008 privind legea aplicabilă obligațiilor contractuale (Roma I) (denumit în continuare Regulamentul nr. 593/2008)[1]. În temeiul articolului 1 din Protocolul privind poziția Regatului Unit și a Irlandei, Regatul Unit nu a participat la adoptarea regulamentul menționat anterior.

2. Cu toate acestea, în temeiul articolului 4 din protocolul menționat, Regatul Unit „poate notifica atât Consiliul cât și Comisia, în orice moment după adoptarea unei măsuri de către Consiliu, în conformitate cu titlul IV din Tratatul de instituire a Comunității Europene, cu privire la intenția acestuia de a accepta măsura respectivă. În acest caz, se aplică mutatis mutandis procedura prevăzută la articolul 11 alineatul (3) din Tratatul de instituire a Comunității Europene”.

3. Prin scrisoarea din 24 iulie 2008, primită de Comisie la data de 30 iulie 2008, Regatul Unit a notificat Comisia cu privire la intenția acestuia de a accepta Regulamentul nr. 593/2008.

4. În conformitate cu articolul 11A din Tratatul de instituire a Comunității Europene privind cooperarea consolidată, care se aplică, de asemenea, mutatis mutandis , se aplică următoarea procedură: „Orice stat membru care dorește să participe la cooperarea consolidată instituită în temeiul articolului 11 notifică această intenție Consiliului și Comisiei, care transmite Consiliului un aviz în termen de trei luni de la data primirii notificării. În termen de patru luni de la data primirii notificării, Comisia decide cu privire la cerere cât și la eventualele dispoziții specifice pe care le poate considera necesare.”

5. În conformitate cu prevederile articolului menționat, Comisia prezintă următorul aviz Consiliului.

2. AVIZ

Comisia salută solicitarea Regatului Unit de acceptare a regulamentului nr. 593/2008, care reprezintă un element central în cadrul aquis-ului comunitar, în ceea ce privește justiția civilă. Prin urmare, Comisia dă un aviz favorabil privind participarea menționată.

Regulamentul va intra în vigoare în Regatul Unit în ziua notificării acestuia cu privire la decizia Comisiei referitoare la solicitarea în cauză. În cazul celorlalte state membre, se va aplica de la data de 17 decembrie 2009, cu excepția articolului 26 care se va aplica de la data de 17 iunie 2009.

[1] JO L 177, 4 iulie 2008, p. 6.
[pic] | COMISIA COMUNITĂŢILOR EUROPENE |

Bruxelles, 2.12.2008

COM(2008) 833 final

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea instrumentului de flexibilitate

EXPUNERE DE MOTIVE

Acordul interinstituțional din 17 mai 2006[1] permite mobilizarea instrumentului de flexibilitate în vederea finanțării unor cheltuieli clar identificate care nu ar putea fi finanțate în limitele plafoanelor disponibile pentru una sau mai multe rubrici din cadrul financiar multianual.

Pentru bugetul 2009, sunt necesare cheltuieli suplimentare, care depășesc plafoanele de la rubrica 4. S-a propus, prin urmare, mobilizarea instrumentului de flexibilitate în conformitate cu punctul 27 din Acordul interinstituțional.

Sumele care trebuie mobilizate sunt după cum urmează:

- 420 de milioane EUR pentru finanțarea mecanismului de reacție rapidă la creșterea prețurilor la produsele alimentare în țările în curs de dezvoltare.

Celor două componente ale autorității bugetare li se reamintește faptul că publicarea deciziei în Jurnalul Oficial al Uniunii Europene va avea loc cel târziu la data publicării bugetului 2009.

Propunere de

DECIZIE A PARLAMENTULUI EUROPEAN ȘI A CONSILIULUI

privind mobilizarea instrumentului de flexibilitate

PARLAMENTUL EUROPEAN ȘI CONSILIUL UNIUNII EUROPENE,

având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[2], în special punctul 27 al cincilea paragraf,

având în vedere propunerea Comisiei[3],

întrucât la reuniunea de conciliere din 21 noiembrie 2008, cele două componente ale autorității bugetare au convenit să mobilizeze instrumentul de flexibilitate pentru a completa finanțarea în bugetul 2009, dincolo de plafoanele de la rubrica 4, cu 420 de milioane EUR pentru finanțarea mecanismului de reacție rapidă la creșterea prețurilor la produsele alimentare în țările în curs de dezvoltare,

DECID:

Articolul 1

În cadrul bugetului general al Uniunii Europene pentru exercițiul financiar 2009 (denumit în continuare „bugetul 2009”), se utilizează instrumentul de flexibilitate pentru a asigura suma de 420 milioane EUR în credite de angajament.

Suma va fi utilizată pentru a completa finanțarea mecanismului de reacție rapidă la creșterea prețurilor la produsele alimentare în țările în curs de dezvoltare la rubrica 4.

Articolul 2

Prezenta decizie se publică în Jurnalul Oficial al Uniunii Europene .

Adoptată la Bruxelles,

Pentru Parlamentul European Pentru Consiliu

Președintele Președintele

[1] JO C 139, 14.6.2006, p. 1.

[2] JO C 139, 14.6.2006, p. 1.

[3] JO […]
[pic] | COMISIA COMUNITĂȚILOR EUROPENE |

Bruxelles, 22.6.2009

COM(2009)307 final

2007/0097/COD

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE privind amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI privind normele comune pentru accesul la piața serviciilor de transport cu autocarul și autobuzul (reformare)

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

AVIZUL COMISIEIîn conformitate cu articolul 251 alineatul (2) paragraful al treilea litera (c) din Tratatul CEprivind amendamentele Parlamentului Europeanla poziția comună a Consiliului referitoare lapropunerea de

REGULAMENT AL PARLAMENTULUI EUROPEAN ȘI AL CONSILIULUI privind normele comune pentru accesul la piața serviciilor de transport cu autocarul și autobuzul (reformare)

1. INTRODUCERE

În conformitate cu articolul 251 alineatul (2) paragraful al treilea litera (c) din Tratatul CE, Comisia emite un aviz privind amendamentele propuse de Parlamentul European în a doua lectură. Comisia prezintă mai jos avizul său privind amendamentele propuse de Parlament.

2. Istoricul dosarului

Data transmiterii propunerii către Parlamentul European și Consiliu [document COM(2007)264 final – 2007/0097 (COD)]: | 23 mai 2007. |

Data avizului Comitetului Economic și Social European: | 26 septembrie 2007. |

Data avizului Parlamentului European, prima lectură: | 5 iunie 2008. |

Data transmiterii propunerii modificate: | 13 iunie 2008. |

Data adoptării poziției comune: | 9 ianuarie 2009. |

Data avizului Parlamentului European, a doua lectură | 23 aprilie 2009. |

3. Obiectul propunerii

Obiectivul propunerii adoptate de Comisie la 23 mai 2007 este de a stabili norme comune pentru accesul la piața serviciilor de transport cu autocarul și cu autobuzul. Propunerea respectivă înlocuiește două regulamente aplicabile în prezent. Unul dintre obiectivele principale este acela de a simplifica procedura de autorizare pentru serviciile regulate de transport internațional de persoane.

4. Avizul Comisiei privind Amendamentele Parlamentului European

După câteva luni de negocieri sub președinția cehă, Parlamentul și Consiliul au căzut de acord în privința unui compromis în a doua lectură, în special referitor la introducerea noii reguli de douăsprezece zile. Comisia consideră acceptabile amendamentele de compromis adoptate de Parlamentul European în urma celei de-a doua lecturi pentru a confirma acest acord.

5. Concluzii

În conformitate cu articolul 250 alineatul (2) din Tratatul CE, Comisia își modifică propunerea după cum se prevede mai sus.